בס"ד

המרכז האקדמי לב (להלן – "המזמין") מזמין בזאת הגשת הצעות למתן שירותי אבטחה 11/2017 עבור המרכז האקדמי לב ("המרכז") והכל כמפורט במסמכי המכרז ונספחיו.

תנאים מוקדמים להשתתפות במכרז

1. **תנאי סף**

רשאי להגיש הצעה מציע שימלא בעצמו אחר כל תנאי הסף שלהלן באופן מצטבר:

* 1. המציע הינו תאגיד או שותפות, לפי חוק.

להוכחת האמור בסעיף זה יצרף המציע להצעתו תעודת התאגדות.

* 1. המציע יצרף נסח חברה/שותפות עדכני (שהונפק במהלך שנת 2017) מטעם רשם החברות. לגבי חברה – נדרש כי לא יצוין שהיא חברה מפרת חוק או שהיא בהתראה לפני רישום כחברה מפרת חוק.
	2. על המציע לצרף אישור בר תוקף מטעם מע"מ בדבר היות המציע עוסק מורשה או היות המציע רשום באיחוד עוסקים לצורך דיווח לרשויות מע"מ מכוח סעיף 56 לחוק מס ערך מוסף התשל"ו- 1975, ותקנה 10(ב) לתקנות מס ערך מוסף (רישום).
	3. המציע מקיים הוראות חוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו - 1976.

להוכחת האמור בסעיף זה יצרף המציע להצעתו אישורים תקפים לפי חוק עסקאות גופים ציבוריים- אישור ניכוי מס ואישור על ניהול פנקס חשבונות.

* 1. המציע בעל רישיון בתוקף של משרד המשפטים לקיום תאגיד לשירותי שמירה לפי סעיף 3,9,13 ו 18(א)(ב) לחוק חוקרים פרטיים ושירותי שמירה, התשל"ב – 1972.

להוכחת האמור בסעיף זה יצרף המציע להצעתו צילום הרישיון בר תוקף בו מופיע בבירור מספר הרישיון, כשהוא מאושר ע"י עו"ד כנאמן למקור.

* 1. המציע בעל רישיון בתוקף לפעול כקבלן שירות בתחום שמירה ואבטחה מאת מינהל הסדרה ואכיפה במשרד הכלכלה לפי חוק העסקת עובדים על ידי קבלני כוח אדם, התשנ"ו-1996.

להוכחת האמור בסעיף זה המציע יצרף להצעתו העתק נאמן למקור מאושר על ידי עורך דין של רישיון כאמור.

* 1. המציע בעל רישיון מיוחד, מאושר על ידי המשרד לבטחון הפנים ובתוקף, לאחזקת כלי יריה לשירותי שמירה המאפשר למציע החזקת נשק באתרי שמירה בירושלים.

להוכחת האמור בסעיף זה המציע יצרף להצעתו העתק נאמן למקור של הרשיון כאמור מאושר על ידי עורך דין.

המציע מקיים את הנחיות הרשות המוסמכת – בעניין מדיניות הפקדת כלי ירייה במקום העיסוק. למציע מחסן נשק מאושר כחוק ע"י משטרת ישראל ומשרד הפנים. המציע יצרף להצעתו העתק אישור בתוקף מאושר וחתום ע"י עו"ד כנאמן למקור. מובהר בזאת כי מחסן הנשק יהיה ממוקם בהתאם לגזרות המאושרות במדינת ישראל.

בנוסף, להוכחת האמור בסעיף זה המציע יצהיר על כך כדין על גבי התצהיר המצורף כנספח ג' להזמנה למכרז.

* 1. המציע מפעיל מוקד רמה א' הפועל בכל ימות השנה 24 שעות ביממה. להוכחת האמור בסעיף זה יצרף המציע רישיון לניהול עסקבו יצויין כי המציע מפעיל מוקד רמה א' וכן יצהיר על כך כדין על גבי התצהיר המצורף כנספח ג' להזמנה למכרז.
	2. על המציע להיות בעל ניסיון במתן שירותי אבטחה כמפורט להלן (במצטבר) - המציע סיפק במהלך השנים 2014 עד 2017 שירותי שמירה ואבטחה 24/7 (דהיינו במשך כל שעות היממה וכל ימות השנה) לשלושה לקוחות לפחות למשך שלוש שנים רצופות לפחות לכל אחד מהלקוחות, בהיקף של 10 מאבטחים לפחות לכל אחד מהלקוחות. מתוך לקוחות אלו שניים לפחות הינם מירושלים או ברדיוס 20 ק"מ מירושלים.

להוכחת האמור בסעיף זה המציע יציג רשימה של לקוחותיו, אשר הוא עומד לגביהם בתנאי סף זה ויצהיר על כך כדין על גבי התצהיר המצורף כנספח ג' להזמנה למכרז.

יצויין כי הדרישה של כמות המאבטחים כאמור לעיל עולה על הקריטריונים הקבועים בחוק חובת המכרזים, תשנ"ב – 1992, אך הכמות הנ"ל נקבע בשל הצורך בזמינות של כוח אדם בשירותים אלו.

* 1. המציע מפעיל משרד בירושלים ומעסיק לפחות 100 מאבטחים בירושלים או ברדיוס של 20 ק"מ מירושלים, לכל היותר, מתוכם לפחות 30 מאבטחים בעלי היתרי חימוש.

להוכחת האמור בסעיף זה המציע יצהיר על כך כדין על גבי התצהיר המצורף כנספח ג' להזמנה למכרז.

יצויין כי הדרישה של כמות המאבטחים כאמור לעיל עולה על הקריטריונים הקבועים בחוק חובת המכרזים, תשנ"ב – 1992, אך הכמות הנ"ל נקבע בשל הצורך בזמינות של כוח אדם בשירותים אלו.

* 1. המציע יצרף להצעתו הצהרה על כי שילם בקביעות בשנה האחרונה לכל עובדיו כמתחייב מחוקי העבודה, צווי ההרחבה וההסכמים הקיבוציים וההסכמים האישיים הרלוונטים לענף השמירה לרבות בהתאם לחוק להגברה האכיפה של דיני העבודה, התשע"ב – 2011 ובכל מקרה לא פחות משכר מינימום כחוק והפרשות סוציאליות כדין, בהתאם לנוסח המצורף **כנספח ד'** להזמנה למכרז.
	2. המציע יצרף להצעתו נוסח חתום בידי מורשה החתימה ובו התחייבות לתשלום זכויות סוציאליות לעובדיו בהתאם לנוסח המצורף **כנספח ה'** להזמנה למכרז.
	3. המציע יצרף להצעתו אישור רו"ח על תשלומים לעובדים, בהתאם לנוסח המצורף **כנספח ו'** להזמנה למכרז.
	4. על המציע לצרף להצעתו ערבות בנקאית אוטונומית ובלתי מותנית בהתאם לנוסח המצ"ב **כנספח ז'** להזמנה למכרז.
	5. המציע לקח חלק בסיור מציעים (חובה) בקמפוס המזמינה כמפורט בסעיף 4 לעיל.
	6. המציע יצרף להצעתו את פרוטוקול סיור המציעים, ככל שהופץ בידי המזמינה, כשהוא חתום ע"י מורשי החתימה אצלו. על המציע יהיה לצרף להצעתו את אישורו על פרוטוקול סיור המציעים ופרוטוקול ההבהרות, ככל שיופצו בידי המזמינה, כשהם חתומים על ידי מורשי החתימה אצלו.
1. אין המזמין מתחייב לקבל את ההצעה הזולה ביותר או כל הצעה שהיא.

**מועדי המכרז**-

להלן לוח הזמנים לעריכת המכרז:

**ריכוז המועדים במסגרת הליכי המכרז**

|  |  |
| --- | --- |
| **פרסום המכרז** | **12.12.17** |
| **סיור מציעים – חובה להשתתף בסיור** | **יום שלישי ח' טבת 26.12.2017 בשעה 13:00. נקודת מפגש: קומת הכניסה לקמפוס המזמינה ברח' בית הדפוס 7, ירושלים.** |
| **מועד אחרון להפניית שאלות הבהרה** | **31.12.2017 עד השעה 12:00****כתובת מייל:** Michrazim@jct.ac.il **יש לוודא קבלת השאלות בטלפון 02-6751096** |
| **מועד אחרון להגשת הצעות למכרז**  | **יום רביעי כ"ג טבת, 10.01.2018 עד השעה 12:00.****בתיבת המכרזים אשר נמצאת בקמפוס המזמינה שברח' הועד הלאומי 21 בירושלים, לשכת מנכ"ל, בנין המנהלה, קומה 2 , טל' לבירורים: 02-6751096** |